Na podlagi določb 14., 15., 40. in 41. člena Zakona o državnem svetu (Uradni list RS, št. 44/92), Zakona o določitvi volilnih enot za volitve predstavnikov lokalnih interesov v državni svet (Uradni list RS, št. 48/92) ter 21. člena Statuta Občine Šenčur (Uradni vestnik Gorenjske, št. 6/95, 6/96, 36/98, 21/99) in  Pravil za izvolitev predstavnikov Občine Šenčur v volilno telo za volitve člana državnega sveta ter za določitev kandidata za člana državnega sveta (Ur. Vestniku Gorenjske, št. 32/02), je občinski svet Občine Šenčur na svoji 29. redni seji dne 28.10.2002, sprejel

SPREMEMBE IN DOPOLNITVE  PRAVIL

za izvolitev predstavnikov Občine Šenčur v volilno telo za volitve člana državnega sveta ter za določitev kandidata za člana državnega sveta

1. člen

Besedilo 7. člena se popravi tako, da se glasi:

»Glasuje se tajno z glasovnicami. Vrstni red kandidatov na glasovnici je enak vrstnemu redu seznamu kandidatov. 

Vsak član občinskega sveta lahko glasuje največ za toliko kandidatov, kolikor se voli elektorjev. Izvoljena sta tista kandidata, ki sta dobila največje število glasov. 

Če je dvoje ali več kandidatov dobilo enako število glasov, odloči o izvolitvi med njimi žreb, ki ga opravi Komisija za mandatna vprašanja, volitve in imenovanja.«  

2. člen

Spremeni se vsebina 14. člena, tako, da se glasi:

»Občinski svet sprejme ta pravila z večino opredeljenih glasov navzočih članov sveta.«

3. člen

Te spremembe in dopolnitve pravil začnejo veljati takoj s sprejemom. 

Župan Občine Šenčur

Franc Kern,ing. 

